Her kan du læse under hvilke bestemmelser og retningslinier du har handlet med 62 ºN. Arrangement Rejserne i dette katalog er arrangeret af 62° N i samarbejde med lokale turarrangører. Tilmelding Aftalen er bindende for begge parter, når depositum eller den af bureauet fastsatte indbetaling er rettidigt modtaget. Med indbetaling af depositum bekræfter kunden samtidig af have accepteret de skriftlige meddelte og/eller i kataloget oplyste vilkår for rejsen. * Der tages forbehold for højsæson samt højtider, hvor afbestilling ikke er mulig efter bekræftelse. Rejsen kan på grund af underleverandørens regler ikke overdrages, den betragtes som en annullering med efterfølgende genbestilling og ovenstående regler gælder. Afbestilling ved akut sygdom Det anbefales, at der hos rejsebureauet tegnes en sygdoms/afbestillingsforsikring (3% af rejsens pris), der dækker omkostningerne, såfremt deltagelse i rejsen umulig-eller i væsentlig grad vanskeliggøres på grund af død eller akut sygdom/tilskadekomst, som kræver hospitalsindlæggelse, lægeordineret sengeleje, eller det der kan sidestilles hermed, hos den rejsende selv eller ægtefælle/samlever (ske), forældre, svigerforældre, børn, børnebørn, søskende, bedsteforældre, svigerinde, svoger eller rejseledsager. Vær dog opmærksom på at såfremt den person, der er årsag til afbestillingen, er fyldt 75 år, er erstatningspligten begrænset til maks. kr. 20.000 pr. person, uanset at den tegnede forsikringssum er højere. Denne beskyttelse forudsætter, at der senest 1 uge efter afbestilling indsendes en lægeerklæring, indsendes lægeattest ikke, eller skyldes afbestillingen andre årsager, træder de normale afbestillingsregler i kraft. Forsikringspræmien er 6 procent af risikoen, dog min. kr. 75. Bureauet modtager vederlag ved salg af afbestillingsforsikring. Beløbet indbetales sammen med depositum og er ikke refunderbart uanset årsag til afbestilling. Udeblivelse, ubenyttede ydelser m. m. Har kunden ikke afbestilt rejsen, og/eller indfinder rejsedeltageren sig ikke på angivet tid og sted for ud-eller hjemrejsen, eller kan den rejsende ikke gennemføre rejsen på grund af manglende rejsedokumenter, som f. eks. gyldigt pas, nødvendige visa og vaccinationsattester etc., har arrangøren ret til at beregne sig den totale pris for rejsen. Hvis den rejsende udebliver fra anførte transporter eller på anden møde undlader at udnytte de ydelser, som er bestilt, kan der ikke kræves godtgørelse for de ubenyttede ydelser. Rejseforsikring Den rejsende er generelt selv ansvarlig for at afholde omkostninger ved sygdom, hospitalsindlæggelse, m. v. undervejs-medmindre arrangøren kan gøres ansvarlig herfor. Det anbefales derfor kraftigt at tegne en rejseforsikring, der bl. a. dækker omkostninger ved ulykke eller død og til behandling af sygdom, hjemtransport og tab eller beskadigelse af bagage. Oplysning og vejledning herom fås hos rejsebureauet, der modtager vederlag ved salg af rejseforsikring. Kun flybillet/Kun hotelreservation Omfatter rejsen kun en flybillet optræder 62° N kun som formidler for det/de benyttede luftfartsselskaber. Det betyder, at det er luftfartsselskabet, der alene er ansvarlig for den korrekte gennemførelse af transportaftalen. Ved køb af hotelophold eller andre landarrangementsydelser uden flytransport, opkræves et reservations gebyr. Luftfartsselskabernes ansvar De deltagende luftfartsselskaber påtager sig intet ansvar for hændelser, der indtræder på tidspunkter, hvor passagererne ikke befinder sig ombord i det pågældende luftfartsselskabs fly. Ansvaret for indskrevet bagage henvises til det pågældende luftfartsselskabs egne bestemmelser. Flytider i rejseplan og billetter De i billetten og rejseplanen anførte tider er altid lokale tider. Efter udstedelse af flybilletter og rejseplan kan der forekomme tidsændringer, hvor luftfartsselskaberne ændrer deres afgangs- og ankomsttider. Kontroller derfor altid afgangstiderne i de fremsendte rejsedokumenter. Kontakt øjeblikkelig rejsebureauet, såfremt tiderne afviger fra den oprindelige bestilling/bekræftelse, så eventuelle fejl kan rettes inden afrejsen. Check-in tid og håndbagageregler Det anbefales, at du allerede ved ankomst til en bestemmelseslufthavn forhører dig om de aktuelle check-in tider. Oplysninger fra 62° N eller luftfartsselskabet vedr. afrejse, gates og terminaler er kun vejledende-ikke bindende. Der kan opstå forhold, der gør det nødvendigt at ændre afrejse fra én gate/terminal til en anden. Check derfor altid gate/terminal også ved f. eks. fl yskift med korte tidsintervaller. Skatter og afgifter En del skatter skal påføres selve flybilletten. Der er imidlertid en del lufthavns-eller andre turistmæssige skatter, der skal betales kontant ved afrejsen eller på stedet, og som derfor ikke kan opkræves hjemmefra. Normalt vil sådanne være angivet i rejsedokumenterne. De enkelte lande kan imidlertid uden, eller med meget kort varsel, indføre nye skatter eller forhøje de eksisterende. De kan derfor ændres mellem bestillingstidspunktet og afrejsen eller mellem afrejsen og hjemrejsen og denne udgift påhviler kunden. Kundens pligter/Gyldig rejsehjemmel, pas, visum og vaccinationer Alle rejsende til Færøerne bør medbringe pas for dokumentation ved check-in, mv. Den tekniske arrangørs ansvar 62° N er i medfør af Pakkerejseloven ansvarlig for at gennemføre rejsen i henhold til programmet/prislisten. Arrangøren påtager sig intet ansvar for aftaler/løfter, der uden arrangørens vidende/accept er indgået mellem rejsebureauet og den rejsende. Arrangøren påtager sig intet ansvar for ændringer, forsinkelser etc., der er en følge af aftalebrud, overenskomststridige strejker, vejrlig eller forhold, som arrangøren er uden indflydelse på. Prisændringer efter aftales indgåelse Priserne er baseret på de pr. 01.09. 13 gældende afgifter og tariffer. 62° N tager forbehold for prisændringer efter aftales indgåelse. Prisforhøjelser kan ske på grund af ændringer i transportomkostninger herunder brændstofpriser, skatter, afgifter eller gebyrer for visse tjenesteydelser som lufthavnslandings-, startafgifter eller lignende. En prisforhøjelse skal varsles snarest muligt og senest 20 dage før afrejse og må ikke overstige 10% af rejsens averterede pris. Såfremt disse betingelser ikke er overholdt, kan kunden omkostningsfrit afbestille rejsen. Det er dog en betingelse, at annulleringen meddeles 62° N umiddelbart efter, at kunden er blevet underrettet om prisforhøjelsen. Ved prisfald p. g. a. ændringer i nedadgående retning i de ovennævnte forhold vil kunden blive informeret herom snarest. Ved ændring i nedadgående retning inden for 20 dage før afrejse, kan kunden ikke kræve prisnedsættelse. Hvis indenlandske skatter eller afgifter til det offentlige nedsættes eller bortfalder med virkning inden afrejsedagen, er 62° N dog forpligtet til at godtgøre den rejsende beløbet, såfremt det overstiger kr. 100. Øvrige betingelser Rejserne gennemføres efter de af Danmarks Rejsebureau Forening og Forbrugerrådets vedtagne betingelser for deltagelse i pakkerejser. Reglerne udleveres på forlangende. Der tages forbehold for trykfejl og ændringer af prisen som følge af ændrede indkøbsforhold. Priserne er gældende pr. 01.09. 13.